ఉపగ్రహం బరువు మొత్తం 1425 కిలోలు. ఇంధన రహిత ఉపగ్రహం బరువు 614 కిలోలు. ఉపగ్రహం కొలతలు 1.59 మీX1.5 మీX1.5 మీ. ఉపగ్రహం రెండు వైపుల రెండు సౌరపలకలను అమర్చారు. ఇవి 1660 వ్యాట్ ల విద్యుత్తును ఉత్పత్తి చేస్తాయి. దీనికి 90 అంపియర్ అవర్ సామర్ధ్యమున్న లిథియం-అయాన్ బ్యాటరీని అనుసంధానించారు. ఉపగ్రహం 440 న్యూటను శక్తిగల ద్రవ అపోజి మోటరు (లిక్విడ్ అపోజీ మోటర్) ను, 22 న్యూటను శక్తిగల 12 థ్రస్టరును కలిగి ఉంది.